Esmane paatkondade mehitamine Oiu sillal läks valutult - mis sa ikka kraakled kui mitte kedagi või ainult mõnda inimest tunned! Mina ja Serle moodustasime Lennutaadi naishaabjaskonna. Lennutaat oli meie haabja nimi (nii haabjatekunn Jaan ütles), ühtlasi oli ta ka ainuke kahene, kõige väiksem ja kergem. Väga me ei vingerdanudki, ja enne esimest peatust Kärma sillal keerasime end suure voolu kaasabil risti jõega ainult ühe korra.